fi en en en en en en en en en en en en en en en fr en en es en en en en en en en en en fi fi en fi en fi en fi en fi en fi en fi fi en fi en en fi en fi en fi en fi en fi en fi en fi en fi en fi fi th fi fi ca fi fi fi fi ru fi fi en fi da en ca fr en en en en en en en en en en en en en en en en en en en en en en en en en en en en en en
Lähellä tuotettu kaura on vastuullista vegaaniruokaa - Helsinki Mills | Frontpage |
Suomalaisena superruokana tunnettu kaura on kompakti paketti lempeää makua ja runsaasti terveellisiä ravintoaineita. Lisäksi kotimainen kaura on vastuullisuusnäkökulmasta kestävää ruokaa. Vegaaniruokavaliota noudattavalla riittääkin syitä lisätä lautaselle kauraa monessa eri muodossa.
Tänään vietetään Maailman vegaanipäivää, jolloin korostetaan vegaani- ja kasvisruokavalion merkitystä. Kotimainen kaura on hyvä lisä vegaaniruokavalioon niin terveys- kuin ympäristövaikutustenkin osalta. Vastuullisuusnäkökulmasta on tärkeää, ettei ruokaa ole kuljetettu pitkien matkojen päästä.
”Kaura viihtyy monissa eri maalajeissa ja menestyy Suomessa lähes joka kolkassa, joten se on todella lähiruokaa. Lisäksi kaura on esimerkiksi vehnään verrattuna melko vaatimaton vilja, joka hyödyntää ravinteet tehokkaasti eikä käytä vettä tuhlailevasti”, Suomen Kaurayhdistyksen puheenjohtaja, erikoistutkija Veli Hietaniemi Luonnonvarakeskuksesta kertoo.
Esimerkiksi juuri vettä runsaasti tarvitsevaan riisiin nähden kaura on ympäristön kannalta loistava vaihtoehto. Peltojen hyvinvoinnin näkökulmasta kaura on myös erinomainen esikasvi, eli sen viljely tekee hyvää maaperälle. Moneen soveltuvalla kauralla voikin korvata vähemmän ekologisia ruoka-aineita.
”Riisi on ihan omaa luokkaansa veden käytössä. Kaura on sen kanssa hyvin samantyyppinen muun muassa tärkkelyskoostumuksen suhteen, ja riisi onkin hyvin pitkälle korvattavissa kauralla”, Hietaniemi kertoo.
Varsinkin gluteenitonta ruokavaliota noudattavalle vegaanille sopivien ruokavalion rakennuspalikoiden löytäminen voi olla vaikeaa. Kaura on luonnostaan gluteenitonta, joten se sopii myös
gluteenia välttävän vegaanin ruokavalioon.
”On kuitenkin tärkeää muistaa, että täysin gluteenittomia, keliaakikoille sopivia tuotteita ovat vain gluteenittomasta puhdaskaurasta valmistetut tuotteet. Gluteeniton puhdaskaura tarkoittaa kauraa, joka ei ole missään vaiheessa tuotantoa ollut kosketuksissa gluteenia sisältävien viljojen kanssa”, kauratuotteita valmistavan Helsingin Myllyn tuotepäällikkö Minna Anttonen kertoo.
Kuusi syytä, miksi vegaanin kannattaa lisätä kauraa ruokavalioonsa
1) Kaura on ympäristöystävällistä ruokaa. Kotimainen, lähellä tuotettu kaura on vastuullisuusnäkökulmasta kestävää ruokaa, koska sitä ei kuljeteta pitkiä matkoja ja se selviää esimerkiksi riisiin ja vehnään verrattuna vaatimattomissa oloissa.
2) Kaurassa on runsaasti beetaglukaania. Kaura sisältää runsaasti veren kolesterolia alentavaa, liukoista kuitua eli beetaglukaania, joka on erityisesti tarpeen paljon kovia rasvoja syöville, niin vegaaneille kuin sekasyöjillekin.  Kolesterolia alentava vaikutus on yksi EU:ssa kauralle hyväksytyistä terveysväittämistä.
3) Kaurasta saa proteiinia. Riittävän proteiininsaanti on vegaaniruokavaliota noudattavalle erityisen tärkeää, koska kasvikunnan proteiininlähteet eivät usein ole yhtä ravintotiheitä kuin lihatuotteet. Lisäksi kaurassa on hyvin tasapainoinen aminohappokoostumus ja erilaisia proteiineja monipuolisemmin kuin monessa muussa viljassa, josta vegaaniruokavaliota noudattava erityisesti hyötyy.
4) Kaurassa on hitaita hiilihydraatteja. Kuiturikas kaura paitsi hellii vatsaa ja suolistoa, pitää myös nälkää pitempää poissa. Hitaat hiilihydraatit vapauttavat energiaa ja nostavat verensokeria hitaammin kuin esimerkiksi vaalea vehnä, jolloin olo pysyy kylläisenä ja mieliala virkeänä pidempään.
5) Kaura on luonnostaan gluteenitonta. Kaura on luonnostaan gluteeniton vilja, joten se on loistava ruokavalion rakennuspalikka gluteenitonta ruokavaliota noudattaville. On kuitenkin syytä muistaa, että täysin gluteenittomia, esimerkiksi keliaakikoille sopivia tuotteita ovat vain gluteenittomasta puhdaskaurasta valmistetut tuotteet. Myllärin gluteenittomasta valikoimasta löytyy niin aamiais- ja leivontatuotteita kuin ruoanvalmistukseenkin sopivia aineksia.
6) Kaurasta on moneksi. Kaurassa ei kannata jämähtää pelkkiin puuroihin tai välipalapatukoihin, sillä pehmeän ja hyvän makuisesta kaurasta saa herkullisen ja proteiinipitoisemman lisukkeen lautaselle korvaamaan riisiä tai perunaa. Kokeile Myllärin gluteenittomia Kaura Ateriajyviä tai valmiiksi maustettuja Kaura Ateria-aineksia joko sellaisenaan tai erilaisten ruokalajien pohjana.
Lähteet: Luonnonvarakeskus, Luomuliitto, Vegaani.org, Vegaaniliitto.fi
Suomen Kaurayhdistys ry:n puheenjohtaja, tutkija
p. 029 532 6126
p. 040 500 9841
Tel. +358 10 802 829
We use cookies on our website to give you the most relevant experience by remembering your preferences and repeat visits. By clicking “Accept All”, you consent to the use of ALL the cookies. However, you may visit "Cookie Settings" to provide a controlled consent. Read More
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.